Virginia-skietery: 'Verdagte' skiet homself | Maroela Media
'n Skermskoot van Bryce Williams toe hy nog by WDBJ gewerk het.
Die man wat na bewering 'n TV-aanbieder en kameraman tydens 'n regstreekse uitsending in Virginia in die VSA doodgeskiet het, het homself glo geskiet.
CNN berig die verdagte, Vester Flanagan, is deur polisiebeamptes op 'n hoofweg voorgekeer waarna hy homself geskiet het. Volgens die berig is hy in 'n ernstige toestand hospitaal toe geneem. Flanagan het glo ook vir dieselfde nuuskanaal, WDBJ, gewerk as Alison Parker en Adam Ward, wat doodgeskiet is.
Volgens berigte het Flanagan die naam Bryce Williams gebruik toe hy by die nuuskanaal gewerk het. Hy is glo afgedank, maar die rede hiervoor is nie bekend gemaak nie.
'n Skermskoot van die inskrywings wat Williams glo kort na die skietery op Twitter gemaak het.
Flanagan het glo kort na die skietery 'n video en inskrywing op Facebook en Twitter geplaas. Die rekeninge is albei kort hierna verwyder.
Alison Parker, 'n TV-aanbieder en Adam Ward, 'n kameraman, is omstreeks 06:45 Woensdagoggend doodgeskiet tydens 'n regstreekse uitsending.
Klik hier vir alle vorige berigte oor die voorval.
Blyk weereens n ras gedrewe aanval op twee onskuldige jong mense te wees. Al afleiding wat ek kan maak uit die berig.
Elders word berig dat die skieter afgedank is deur die slagoffers se toedoen en dat hierdie aanval uit weerwraak gepleeg is. Daar is geen sprake dat dit 'n rassevoorval was nie.